Komisijos komunikatas Europos parlamentui remiantis EB sutarties 251 straipsnio 2 dalies antra pastraipa dėl Tarybos bendrosios pozicijos, susijusios su pasiūlymo dėl Europos Parlamento ir Tarybos reglamento, iš dalies keičiančio Tarybos reglamentą (EEB) Nr. 2913/92, nustatančio Bendrijos muitinės kodeksą, priėmimu /* KOM/2004/0770 galutinis */





Briuselis, 30.11.2004 KOM(2004) 770 galutinis 2003/0167 (COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos, susijusios su pasiūlymo dėl Europos Parlamento ir Tarybos reglamento, iš dalies keičiančio Tarybos reglamentą (EEB) Nr. 2913/92, nustatančio Bendrijos muitinės kodeksą, priėmimu 2003/0167 (COD) KOMISIJOS KOMUNIKATAS EUROPOS PARLAMENTUI remiantis EB sutarties 251 straipsnio 2 dalies antra pastraipa dėl Tarybos bendrosios pozicijos, susijusios su pasiūlymo dėl Europos Parlamento ir Tarybos reglamento, iš dalies keičiančio Tarybos reglamentą (EEB) Nr. 2913/92, nustatančio Bendrijos muitinės kodeksą, priėmimu 1. PAGRINDINIAI FAKTAI +++++ TABLE +++++ 2. KOMISIJOS PASIŪLYMO TIKSLAS Pasiūlymo tikslas yra sukurti teisinę sistemą, kuri suteiktų galimybę greitai vykdyti sustiprintą saugumo kontrolę ES sienas kertančioms prekėms, įskaitant su JAV konteinerių saugos iniciatyva (Container Security Initiative, CSI) susijusius reikalavimus, tuo pačiu, neatsiliekant nuo ateities planų dėl el-muitinės. 3. PASTABOS DĖL BENDROSIOS POZICIJOS IR PARLAMENTO PAKEITIMŲ 3.1 Bendrosios pastabos Bendroji pozicija, dėl kurios 2004 m. gegužės 18 d. buvo pasiektas susitarimas, atitinka Komisijos iš dalies pakeisto pasiūlymo bendrąsias kryptis. Pakeitimai buvo atlikti siekiant užtikrinti didesnį aiškumą ir pateikti lankstesnių ir tinkamesnių teisės aktų, kurie padės ir toliau išlaikyti tinkamą balansą tarp muitų kontrolės ir teisėtos prekybos skatinimo. 3.2 Pirmojo svarstymo metu Parlamente pasiūlytų pakeitimų vertinimas Savo bendrojoje pozicijoje Taryba nepritarė visiems pakeitimams, kuriuos pasiūlė Parlamentas. Tačiau 18 iš 26 Parlamente priimtų pakeitimų iš principo yra įtraukti į šią bendrąją poziciją. Čia kalbama apie 1, 3, 4, 7, 11–23 (imtinai) ir 26 pakeitimus. Taryba nepritarė tiems pakeitimams, su kuriais nesutiko Komisija; - 2, 5, 6, 24 ir 25 pakeitimai, kuriais būtų apribojamos naujos priemonės, taikomos tik importui ir būtų suvaržyti muitinių veiksmai taikant su sauga ir apsauga susijusią rizikos kontrolę, buvo atmesti, nes jie nėra suderinami su iš dalies pakeistų teisės aktų tikslais; - 9 pakeitimas buvo atmestas, nes jis neatitinka patobulintų teisės aktų, susijusių su patikimų ekonominių operatorių skatinimu, nustatytu bendrojoje pozicijoje; ir - 8 ir 10 pakeitimai buvo atmesti, nes juose naudojami terminai neatitinka kitų Muitinės kodekse naudojamų terminų. 3. 3. Naujos Tarybos nuostatos Bendrojoje pozicijoje yra ir kitų tam tikrų Tarybos pakeitimų, kurie bus skirti saugos ir apsaugos aspektų stiprinimui, įskaitant reikalavimus pateikti išankstines eksporto deklaracijas (182a–182d straipsniai), ir kurie atitinka bendrą Bendrijos eksporto į visas šalis, o ne tik į tas, kurios imasi papildomų importo saugos ir apsaugos priemonių, tokios kaip JAV, koncepciją, ir neseniai sudarytus Pasaulio muitinių organizacijos dokumentus dėl šalių kompetencijos uždaroje tarptautinėje tiekimo grandinėje. Be to, bendrojoje pozicijoje labiau atsižvelgiama į visoje Bendrijoje galiojančias bendrąsias taisykles, pavyzdžiui, išankstinės deklaracijos (36a–36c straipsniai) ir įtraukiami aiškiai apibrėžti muitinių veiksmai, atitinkantys Tarybos išvadas dėl muitinių vaidmens integruotai valdant išorės sienas. Be to, šia pozicija dabar įsteigiama veiksminga įgaliotųjų ekonominių operatorių sistema (5a straipsnis), kuri patikimiems prekiautojams suteiks galimybę pasinaudoti prekybos palengvinimu ir apsaugos sertifikavimu – iniciatyva, kurią plačiai remia valstybės narės ir prekiautojai. 4 . IŠVADA Komisija visiškai palaiko bendrąją poziciją, į kurią įtraukti ir kuria patobulinami daugelis EP pakeitimų.